**Svečanost Dana kruha i zahvalnosti**

Svečanost Dana kruha i zahvalnosti u našoj je školi obilježena školskom priredbom i blagoslovom hrane i jesenskih plodova. Na priredbi su nastupili učenici nižih i viših razreda pjesmama, recitacijama i igrokazima posvećenima velikom značenju kruha u našem svakodnevnom životu. Učenici biblijsko-dramske grupe u igrokazu *Lijepo je što postojiš* podsjetili su nas da često zaboravljamo na one koji su svakoga dana uz nas te nas potaknuli da svojim najbližima kažemo: *Hvala ti što postojiš!* Nakon vesele priredbe svećenik je poveo molitvu i naglasio koliko je važno zahvaljivati na obitelji, prijateljima, učiteljima, školi i drugim dobrima koja su nam podarena kako bismo svoj život ispunili blagostanjem i radošću.

Tina Odobašić, 4. a

Novinarska grupa